AĠENDA

Il-Ħamis, 1 ta' Novembru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk fl-aħħar sentejn u nofs sarux studji dwar il-kwalità tal-arja madwar il-Pjazza ta' Raħal Ġdid kemm ilu għaddej ix-xogħol fil-Pjazza msemmija?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid jekk qabilx li l-Malta Industrial Parks (MIP) (kif ġie rrapportat fit-Times of Malta tas-Sibt 24 ta' Frar 2018) tagħti direct order lil min ġie skwalifikat mit-tender pubbliku mid-Dipartiment tal-Kuntratti?

Jaqbilx li b'dawn id-deċiżjonijiet arbitrarji nġieb fix-xejn il-proċess ta' tender pubbliku?

Jista' jgħid jekk hu kienx infurmat mill-MIP qabel ma' taw dan id-direct order imsemmi fl-artikolu msemmi?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk sarux inkjesti, ta' kwalsiasi xorta, wara nirien li ħakmu lill-Impjant ta' Sant'Antnin f'iktar minn okkażjoni waħda wara l-2013?

Jekk iva, min għamel tali inkjesta u x'kien ir-riżultat?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid kemm impjegati u f'liema grad, ġew impjegati mill-Korporazzjoni għas-Servizzi tal-Ilma (WSC) mill-1 ta' Ġunju 2017 sal-1 ta' Diċembru 2017, xahar b'xahar?

L-ONOR.

JASON AZZOPARDI staqsa lill-

Jista' l-Ministru jgħid kemm-il impjegat ġdid assumiet il-Wasteserve (anke tramite sub contracting) taħt kwalsiasi titlu, terminu jew grad, full-time u part-time, mill-1 ta' Jannar 2016 sal-1 ta' Jannar 2018, xahar b'xahar?

L-ONOR.

JASON AZZOPARDI staqsa lill-

Jista' l-Ministru jgħid meta kien l-aħħar li l-Awtorità għall-Ambjent u r-Riżorsi (ERA) ppubblikat State of the Environment Report?

Meta jmiss joħroġ rapport ieħor?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid, kemm kien hemm każini tal-baned f'Għawdex li bbenefikaw minn xi għajnuna finanzjarja mogħtija mill-Ministeru jew xi entità li taqa' taħt id-dekasteru tagħha mis-sena 2013 sal-lum, maqsuma sena b'sena?

F'kull każ liema kienu dawn il-każini u x'kien l-ammont finanzjarju li ħadu?

X'kien l-iskop tal-għajnuna li ngħatat?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid meta ser jibda jopera l-Isptar il-Ġdid f'Għawdex u dan peress li f'Konferenza Stampa li kienet ġiet irrapurtata fil-mezzi tax-xandir fit-18 ta' Ġunju 2016 kien tenna li dan l-Isptar ġdid kellu jkun fih 450 sodda, 250 acute beds u 200 geriatric beds?

Jista' jgħid jekk ix-xogħol ta' kostruzzjoni ta' dan l-Isptar, issa li għaddew aktar minn sentejn, bediex?

Jista' jgħid jekk inħarġux il-permessi tal-Awtorità tal-Ippjanar u jekk iva x'numru fih dan il-permess?

Jekk għadhom ma nħarġux il-permessi, jista' jgħid x'inhi r-raġuni?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid meta hu maħsub li ser issir it-tiswija li hemm bżonn fid-dwal maħruqin u l-feature tal-ilma li hemm fil-Ġnien tat-Tliet Għoljiet f'Marsalforn, Għawdex?

Tista' tgħid ukoll jekk hemmx il-ħsieb li ssir manutenzjoni lill-apparat tal-logħob li hemm f'dan il-Ġnien u li huwa bis-sadid?

L-ONOR.

CHRIS SAID staqsa lill-

B'referenza għat-tweġiba għall-mistoqsija parlamentari 5887, jista' l-Ministru jgħid fiex wasal ix-xogħol fuq il-Park tal-Familja fil-Qortin fix-Xagħra Għawdex fejn qabel kien hemm il-miżbla u li din ġiet magħluqa u rijabilitata?

Jista' jgħid jekk inħarġux il-permessi mill-Awtorità tal-Ippjanar u jekk inħarġux it-tenders biex isir ix-xogħol fuq dan il-Park tal-Familja?

Jista' jgħid ukoll jekk dan il-park hux ser ikun aċċessibbli u lest għall-familji Għawdxin matul is-sena 2018?

L-ONOR.

CHRIS SAID staqsa lill-

Ministru għal Għawdex

B'referenza għat-tweġibiet għall-mistoqsijiet parlamentari 5643 u 6009, tista' l-Ministru tgħid jekk fil-perjodu minn Marzu 2013 sal-lum, kienx hemm impjegati li ngħataw kastig minimu bħalma hija twiddiba bil-miktub eċċ. għal nuqqasijiet imwettqa minnhom?

Jekk fl-affermattiv, tista' tgħid x' kien il-grad ta' kull impjegat li ngħata dan il-kastig minuri u x'tip ta' kastig minuri kien?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 5787 u ċjoè: Tista' l-Ministru tgħid kemm kien hemm persuni impjegati ġodda, fuq bażi permanenti/kuntratt indefinit jew b'kuntratt definit jew impjegati ingaġġati permezz ta' xi skema tax-xogħol, f'kull dipartiment jew entità li taqa' taħt il-Ministeru tagħha minn Marzu 2013 sal-lum, maqsuma xahar b'xahar u sena b'sena?

Tista' tagħti dan it-tagħrif skont il-grad u l-iskala ta' salarju ta' kull impjegat?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid għaliex diversi anzjani ilhom ġimgħat sħaħ mingħajr is-servizz ta' Home help?

L-ONOR.

IVAN BARTOLO staqsa lill-

Jista' l-Ministru jara l-każ tal-persuna li d-dettalji dwarha qed jingħataw separatament peress li d-dettalji tagħha ma nstabux fid-Dipartiment tas-Sigurtà Soċjali?

L-ONOR.

IVAN BARTOLO staqsa lill-

Ministru għall-Enerġija u Immaniġġar tal-Ilma

Jista' l-Ministru jara l-każ tal-persuna li d-dettalji dwarha qed jingħataw separatament peress li tikkonferma li ma kellhiex leakage iżda li kien hemm biss bużżieqa tal-arja u peress li l-kont ġie tliet elef ewro tnaqsulha elf ewro biss?

L-ONOR.

IVAN BARTOLO staqsa lill-

Jista' l-Ministru jara l-każ tal-individwu li d-dettalji dwaru qed jingħataw separatament biex social worker iżur din il-familja peress li dan l-anzjan għandu tifla ta' 57 sena b'diżabilità?

L-ONOR.

IVAN BARTOLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru, jgħid fiex waslet l-investigazzjoni mal-Awtorità tal-Ippjanar rigward struttura ta' coffee shop maġenb il-Knisja Parrokkjali tan-Naxxar bid-dettalji AC062/18 Re: Naxxar, liema struttura ma tirrispettax il-permess hekk kif ġie approvat?

L-ONOR.

IVAN BARTOLO staqsa lill-

Jista' l-Ministru jara l-każ tal-individwu li d-dettalji dwaru qed jingħataw separatament dwar saqaf ta' residenza?

L-ONOR.

KAROL AQUILINA staqsa lill-

Jista' l-Prim Ministru jgħid, x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Uffiċċju tal-Prim Ministru u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' jgħid ukoll kemm dan l-individwu tħallas għas-servizzi tiegħu, sena b'sena?

Jista' jpoġġi fuq il-Mejda tal-Kamra kopja ta' kwalunkwe kuntratt iffirmat bejn l-Uffiċċju tal-Prim Ministru u l-entitajiet kollha li jaqgħu taħtu u l-individwu msemmi?

L-ONOR.

KAROL AQUILINA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid, x'impjieg, x'servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tiegħu u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' jgħid ukoll, sena b'sena, kemm tħallas dan l-individwu għas-servizzi tiegħu?

Jista' jpoġġi fuq il-Mejda tal-Kamra kopja ta' kwalunkwe kuntratt iffirmat bejn il-Ministeru tiegħu u l-entitajiet kollha li jaqgħu taħtu u l-individwu msemmi?

L-ONOR.

KAROL AQUILINA staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid, x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tiegħu u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Ministru għall-Edukazzjoni u Xogħol

Jista' l-Ministru jgħid, x'impjieg, servizzi ta' konsulenza jew xort'oħra kellu jew għad għandu l-persuna li d-dettalji dwaru qegħdin jingħataw separatament, mal-Ministeru tiegħu u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

L-ONOR.

KAROL AQUILINA staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tagħha u mal-entitajiet kollha li jaqgħu taħtha sena b'sena, mis-sena 2013 sad-data li tiġi mwieġba din il-mistoqsija parlamentari?

Tista' tgħid ukoll, sena b'sena, kemm tħallas dan l-individwu għas-servizzi tiegħu?

Tista' tpoġġi fuq il-Mejda tal-Kamra kopja ta' kwalunkwe kuntratt iffirmat bejn il-Ministeru tagħha u l-entitajiet kollha li jaqgħu taħtha u l-individwu msemmi?

L-ONOR.

CLAYTON BARTOLO staqsa lill-

Ministru għat-Turiżmu

Jista' l-Ministru jagħti dettalji ta' x'jinkludu l-pakketti tal-piloti tal-Air Malta?

L-ONOR.

CLAUDETTE BUTTIGIEG staqsiet lill-

Tista' l-Ministru tgħid x'qed jagħmel il-Gvern sabiex f'pajjiżna jintlaħaq "Gender Mainstreaming" kif identifikat fl-istrategic objective 6 tal-Council of Europe Gender Quality Strategy 2018-2023?

L-ONOR.

CLAUDETTE BUTTIGIEG staqsiet lill-

Ministru għall-Familja, Drittijiet tat-Tfal u Solidarjetà Soċjali

Minkejja l-fatt li dan il-Gvern jisħaq li l-ġlieda kontra d-diskriminazzjoni abbażi tas-sess hija prijorità u peress li għad hemm referenzi fi skemi tas-sigurtà soċjali li jiddistingwu bejn il-kontribuzzjonijiet abbażi fuq jekk il-persuna hix mara jew raġel u eżempju ta' dan jinsab f'A.L. 6 ta' 2018 Att dwar is-Sigurtà Soċjali (KAP.218) Ordni tal-2018 li jemenda l-Iskedi dwar Żieda fir-Rati ta' Benefiċċji, fejn f'Taqsima III hemm miktub li r-rata ta' kontribuzzjoni fil-ġimgħa hi ta "€28.99 jew 15% tal-qligħ nett jekk il-persuna hi mara li timpjega lilha nnifisha fuq bażi part-time jew student/studenta full-time li għad ma laħqitx l-24 sena u li timpjega lilha nnifisha fuq bażi part-time u l-qligħ nett tagħha fis-sena ma jeċċedix €10,051" u b'kuntrast għal dan, is-sit onlajn tal-Kummissarju tat-Taxxi jelenka l-figuri €29.51 u €10,194 rispettivament għas-sena 2018; u peress li dan qed iwassal għal tfixkil u għal dawk l-irġiel li jippreferu jaħdmu part-time self-employed biex iħallsu rati ogħla u dan ukoll qed iservi bħala indikazzjoni indiretta li jkun jaqbel aktar jekk tkun il-mara li taħdem part-time, u peress li din il-liġi qed tikkostrinġi wkoll lill-familji Maltin u Għawdxin fid-deċiżjonijiet tagħhom ta' kif jimmaniġjaw l-introjtu tagħhom, jista' l-Ministru jgħid xi strateġija għandu l-Gvern biex il-liġijiet il-ġodda ma jkomplux jinkludu diskriminazzjoni bejn in-nisa u l-irġiel u biex liġijiet antiki jiġu aġġornati mill-aktar fis possibli?

L-ONOR.

CLAUDETTE BUTTIGIEG staqsiet lill-

Ministru għall-Finanzi

L-ONOR.

HERMANN SCHIAVONE staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm kien hemm karozzi reġistrati f'Malta kull sena mill-2013 sal-lum?

L-ONOR.

HERMANN SCHIAVONE staqsa lill-

Jista' l-Ministru jgħid kemm ġew scrapped karozzi kull sena, mill-2013 sal-lum?

L-ONOR.

HERMANN SCHIAVONE staqsa lill-

Jista' l-Ministru jagħti dettalji għal kull sena mill-2013 sal-lum, kemm ġew importati karozzi secondhand u minn fejn kienu importati sena sena?

L-ONOR.

HERMANN SCHIAVONE staqsa lill-

Jista' l-Ministru jgħid kemm ħarġu karozzi ġodda kull sena, mill-2013 sal-lum?

L-ONOR.

MARLENE FARRUGIA staqsiet lill-

Issa li Malta sfat waħda mill-pajjiżi fid-dinja fejn il-ġurnalista Daphne Caruana Galizia nqatlet minħabba t-twettiq ta' xogħolha, u r-ranking ta' Malta fejn jidħol ħelsien tal-istampa niżel 18-il-post, biex issa ninsabu fil-65 post minflok fis-47 post, skont l-indiċi tal-ħelsien tal-istampa tal-RSF, nistaqsi kif beħsiebu l-Gvern jimmarka l-jum tat-2 ta' Novembru, li huwa l-Jum Internazzjonali dedikat biex tintemm l-impunità għal reati mwettqa fuq ġurnalisti?

Jista' jgħid x'qed jagħmel il-Gvern biex il-ġurnalisti jkunu aktar protetti u biex ma terġax tintilef il-ħajja ta' ġurnalisti li qegħdin f'riskju?

L-ONOR.

MARIO GALEA staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid jekk il-Gvern Malti kkundannax pubblikament il-qtil tal-ġurnalista Jamil Khashoggi fil-Konsulat tal-Arabja Sawdija fit-Turkija?

Jekk iva, meta?

Jista' jgħid x'inhi l-pożizzjoni tal-gvern fuq dan il-qtil brutali u jekk wassalx il-kundanna tiegħu lill-Arabja Sawdija?

L-ONOR.

RYAN CALLUS staqsa lill-

Ministru għat-Turiżmu

Jista' l-Ministru jgħid fejn wasal il-proġett għall-Hibernians Rugby & Football Club imħabbar minnu qabel l-aħħar elezzjoni, fis-27 ta' Mejju 2017?

L-ONOR.

ROBERT CUTAJAR staqsa lill-

Jista' l-Ministru jara li l-ħsara strutturali li hemm fit-tarf ta' Triq Leli Falzon kantuniera ma' Triq il-Forga, fin-Naxxar tiġi mistħarrġa mill-awtorità kompetenti biex possibbilment l-inkonvenjent kbir li sofrew numru ta' residenti fir-residenzi tagħhom wara x-xita li għamlet fl-aħħar ġimgħat, ma terġax tiġri?

L-ONOR.

ROBERT CUTAJAR staqsa lill-

Jista' l-Ministru jgħid jekk ittieħditx id-deċiżjoni li l-bus stop li hemm fit-tarf ta' Triq Leli Falzon kantuniera ma' Triq il-Forga fin-Naxxar, jiġi rilokat aktar 'l isfel għal Triq il-Kbira biswit l-istess Triq Leli Falzon?

L-ONOR.

ROBERT CUTAJAR staqsa lill-

Jista' l-Ministru jara li l-periklu li tħalla fuq numru ta' bus stops tul Triq il-Kosta fis-Salini jiġi rimedjat b'mod immedjat?

Dan wara li ammont ta' terrapin, ktajjen, ħofor imħaffra fuq il-bankini u saħansitra inġenji tħallew fuq l-istess bankini għal aktar minn għaxart ijiem b'detriment u b'periklu għal min jagħmel użu minn dawn l-istess bus stops?

Dan apparti li dan ix-xogħol, ikkummissjonat minn Transport Malta, u li ma kienx imwettaq kif titlob is-sengħa, fisser li għall-pubbliku inġenerali li jagħmel użu minn dawn il-bus stops kien kważi unanimament impossibbli li seta' jagħmel użu minnhom fl-aħħar għaxart ijiem kif jidher fir-ritratti li qed jingħataw separatament?

L-ONOR.

FREDERICK AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jagħti tagħrif dwar liema kunsilli lokali applikaw għall-iskema ta' restawr li ħarġet matul l-2017?

Jista' jgħid:

a. liema mit-talbiet li saru fil-fatt ġew approvati;

b. liema mill-proposti approvati fil-fatt saru; u

c. liema kienu dawk li ma sarux u r-raġuni għaliex ma sarux?

L-ONOR.

FREDERICK AZZOPARDI staqsa lill-

Jista' l-Ministru jgħid liema kunsilli lokali applikaw għall-iskema ta' restawr li ħarġet matul din is-sena (2018)?

Jista' jgħid liema kienu l-proposti u liema ġew approvati?

L-ONOR.

FREDERICK AZZOPARDI staqsa lill-

Ministru għal Għawdex

Tista' l-Ministru tgħid kemm huwa n-numru tal-intrapriżi privati li joperaw f'Għawdex?

Tista' tgħid:

a. kemm minnhom applikaw għall-miżura li ġiet introdotta fl-2018, fejn qed jingħata inċentiv finanzjarju meta jiġi maħluq impjieg ġdid mas-settur privat; u

b. kemm ġew impjegati ħaddiema taħt din il-miżura?

L-ONOR.

FREDERICK AZZOPARDI staqsa lill-

Ministru għal Għawdex

Tista' l-Ministru tgħid liema kienu l-faċilitajiet ġodda għall-bdiewa u għas-sajjieda li ġew imwettqa fuq il-proġett tal-farm sperimentali ta' Għawdex, liema proġett kien tħabbar fil-baġit għas-sena 2018?

ORDNIJIET TAL-ĠURNATA

Estimi Ġenerali 2019 - Kumitat ta' Provvista

Il-Ħames Jum Stabbilit - Ministeru għat-Turiżmu

Vot 25 - Ministeru għat-Turiżmu

Vot X - Ministeru għat-Turiżmu - Kapital

Abbozz Nru 51 - Abbozz ta' Liġi li jemenda l-Att dwar l-Armi – Tielet Qari – Ministru għall-Intern u s-Sigurtà Nazzjonali.

Abbozz Nru 48 - Abbozz ta' Liġi li jemenda l-Att dwar in-Negozji tal-Familja - Tielet Qari - Ministru għall-Ekonomija, Investiment u n-Negozji Żgħar.

(Skont il-Mozzjoni ta' Proċedura Nru 181 tas-17 ta' Ottubru 2018)

1 ta' Novembru 2018 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tnejn, 5 ta' Novembru 2018 fis-2.00 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPE,

KUMITAT PERMANENTI DWAR IL-KONTIJIET PUBBLIĊI U

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Barranin u Ewropej, il-Kumitat Permanenti dwar il-Kontijiet Pubbliċi u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar it-Tlieta, 6 ta' Novembru 2018 fl-4.30 pm fil-Kamra tal-Kumitati fil-Parlament il-Belt b'din l-aġenda:

Preżentazzjoni mis-Sur Leo Brincat, Membru tal-Qorti Ewropea tal-Awdituri, dwar ir-Rapport Annwali u r-Rapport fuq l-Attivitajiet tal-Qorti Ewropea tal-Awdituri għas-sena 2017, u l-Landscape Review: Putting EU Law into practice.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 7 ta' Novembru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni ġenerali dwar ir-Rapport maħruġ mill-Awtorità tal-Ambjent u r-Riżorsi intitolat "State of the Environment Report 2018"

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

1 ta' Novembru 2018 SKRIVAN TAL-KAMRA